Halterofilul ucrainean Oleksandr Pielieşenko, dublu campion european şi participant la Jocurile Olimpice de la Rio, a fost ucis pe front.
Anunțul a fost făcut luni de Federaţia ucraineană de haltere. Pielieşenko, care a murit la vârsta de 30 de ani, a fost dublu campion european, în 2016 şi 2017.
La Jocurile Olimpice de la Rio, în 2016, a ocupat locul al patrulea la categoria 85 kg (la care românul Gabriel Sîncrăian a obţinut iniţial medalia de bronz, dar a fost ulterior descalificat pentru dopaj).
„Cu mare tristeţe vă informăm că inima marelui sportiv ucrainean Oleksandr Pielieşenko a încetat să bată”, a scris Federaţia de la Kiev într-un comunicat.
Oleksandr Pielieşenko s-a alăturat forţelor armate ucrainene la începutul ofensive ruse, în februarie 2022.